Poeta băcăuană Mihaela Băbușanu a fost distinsă cu Premiul al treilea la Secțiunea „Poezie” a Concursului Național „Eminescu, un vis în așteptare” – organizat la Timișoara, printr-un Proiect Cultural Internațional, de Asociația Cultural-Umanitară „Luceafărul de Vest”, sub egida Uniunii Ziariștilor Profesioniști din România (UZPR).
„Am participat la concurs – ne-a spus chiar Mihaela – cu cinci poeme de dragoste scrise anul acesta, un poem dedicat României și un poem dedicat lui Eminescu”.
Mihaela Băbușanu este membră a Filialei din Bacău a UZPR, dar și a Filialei Bacău a Uniunii Scriitorilor din România și autoarea unor excepționale volume de poezie. Este expert de patrimoniu-bunuri cu valoare memorialistică de la Complexul Muzeal „Iulian Antonescu”, din Bacău, dar și un activ promotor cultural.
Asociația Cultural-Umanitară „Luceafărul de Vest” din Timișoara editează și revista cu același nume.